title: KOMISJONI RAKENDUSMÄÄRUS (EL) …/…, millega muudetakse komisjoni määrust (EL) nr 1300/2014 seoses vara inventarinimestikuga, et teha kindlaks juurdepääsu tõkestavad asjaolud, teavitada kasutajaid, teostada järelevalvet juurdepääsuvõimaluste tagamisel tehtud edusammude üle ja hinnata neid edusamme

text:
               KOMISJONI RAKENDUSMÄÄRUS (EL) …/…,

               16.5.2019,

               millega muudetakse komisjoni määrust (EL) nr 1300/2014 seoses vara inventarinimestikuga, et teha kindlaks juurdepääsu tõkestavad asjaolud, teavitada kasutajaid, teostada järelevalvet juurdepääsuvõimaluste tagamisel tehtud edusammude üle ja hinnata neid edusamme

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 11. mai 2016. aasta direktiivi (EL) 2016/797 Euroopa Liidu raudteesüsteemi koostalitluse kohta,
                  1
                eriti selle artikli 5 lõiget 11,

               ning arvestades järgmist:

               (1)Vastavalt komisjoni määruse (EL) nr 1300/2014 artiklile 7 tuleb komisjoni määruse (EL) nr 1300/2014
                  2
                lisa 7. peatükki ajakohastada, et täpsustada vara inventarinimestiku üksikasju, sh andmete sisu, nende esitusviisi, talitluslikku ja tehnilist ülesehitust, kasutusviisi, andmesisestuse ja andmete kasutamise eeskirju ning enesehindamise eeskirju ja andmeesituse eest vastutava üksuse määramist.

               (2)Vastavalt Euroopa Parlamendi ja nõukogu määruse (EL) 2016/796
                  3
                artikli 5 lõikele 1 ja komisjoni määruse (EL) 1300/2014 artikli 7 lõikele 2 moodustati töörühm, mille ülesanne oli koostada ettepanek võtta vastu soovitus vara inventarinimestiku jaoks kogutavate andmete miinimumstruktuuri ja sisu kohta, et teha kindlaks juurdepääsu tõkestavad asjaolud, teavitada kasutajaid ja hinnata juurdepääsuvõimaluste tagamisel tehtud edusamme. Töörühm sai oma töö valmis 2017. aasta mais ning seejärel koostas amet soovituse ERA-REC-128 komisjoni määruse (EL) nr 1300/2014 muutmiseks.

               (1)Vara inventarinimestik on staatiline vahend, mis näitab olemasolevaid seadmeid, ning seega ei ole selle eesmärk anda teavet seadmete seisundi ja toimimise kohta.

               (4)Kui jaama või selle elemente täiustatakse või uuendatakse või teostatakse muu töö, mis komisjoni määruse (EL) 1300/2014 artikli 8 kohaselt on ette nähtud riikliku rakenduskavaga, tuleks koguda teavet jaama või selle elementidega seotud töö vastavuse kohta komisjoni määrusele (EL) 1300/2014.

               (5)Käesoleva määrusega ette nähtud meetmed on kooskõlas määruse (EL) 2016/797 artikli 51 lõike 1 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

               Artikkel 1

               Komisjoni määrust (EL) nr 1300/2014 muudetakse järgmiselt:

               (1)artikli 7 järele lisatakse artikkel 7a:

               „Artikkel 7a

               Juurdepääsuandmete kogumine, haldamine ja vahetamine

               1.Üheksa kuu jooksul alates [palun lisage käesoleva määruse jõustumise kuupäev] otsustab iga liikmesriik, millised üksused vastutavad juurdepääsuandmete kogumise, haldamise ja vahetamise eest.

               2.Liikmesriigid võivad paluda komisjonil tähtaega pikendada. Selline pikendamine peab olema erakorraline, nõuetekohaselt põhjendatud ja ajaliselt piiratud. Eelkõige peetakse seda põhjendatuks juhul, kui Euroopa Liidu Raudteeamet ei tee käesoleva määruse lisaga ette nähtud andmekogumisvahendit ja kasutusviise kättesaadavaks kahe kuu jooksul alates määruse jõustumisest ja need ei ole siis täielikult toimivad.

               3.Iga jaama jaoks peab olema juurdepääsuandmete kogumise, haldamise ja vahetamise eest vastutav üksus.

               4.Andmete kogumine ja muundamine tuleb lõpule viia 36 kuu jooksul alates käesoleva määruse jõustumisest.

               5.Ajani, mil komisjoni määruse (EL) nr 454/2011
                  4
                I lisa punktides 7.2, 7.3 ja 7.4 kirjeldatud andmevahetusstruktuur muutub täielikult toimivaks, hõlmab juurdepääsuandmete vahetamine kõnealuste andmete edastamist Euroopa raudteejaamade juurdepääsetavuse andmebaasile (ERSAD), mida peab Euroopa Liidu Raudteeamet.“;

               (2)lisa muudetakse vastavalt käesoleva määruse lisale.

               Artikkel 2

               Käesolev määrus jõustub kahekümnendal päeval pärast selle avaldamist Euroopa Liidu Teatajas.

               Käesolev määrus on tervikuna siduv ja vahetult kohaldatav kõikides liikmesriikides.

               Brüssel, 16.5.2019

                     Komisjoni nimel

                     president
                     Jean-Claude JUNCKER

                     (1)

                        ELT L 138, 26.5.2016, lk 44.

                     (2)

                        Komisjoni 18. novembri 2014. aasta määrus (EL) nr 1300/2014, milles käsitletakse koostalitluse tehnilist kirjeldust seoses puuetega ja piiratud liikumisvõimega inimestele juurdepääsuvõimaluste tagamisega Euroopa Liidu raudteesüsteemis (ELT L 356, 12.12.2014, lk 110).

                     (3)

                        Euroopa Parlamendi ja nõukogu 11. mai 2016. aasta määrus (EL) 2016/796, mis käsitleb Euroopa Liidu Raudteeametit ja millega tunnistatakse kehtetuks määrus (EÜ) nr 881/2004 (ELT L 138, 26.5.2016, lk 1).

                     (4)

                        Komisjoni 5. mai 2011. aasta määrus (EL) nr 454/2011 üleeuroopalise raudteesüsteemi allsüsteemi „reisijateveoteenuste telemaatilised rakendused“ koostalitluse tehnilise kirjelduse kohta (ELT L 123, 12.5.2011, lk 11).

    ---documentbreak---

               LISA

               Määruse (EL) nr 1300/2014 lisa muudetakse järgmiselt:

               (1)2. peatüki punkti 2.3 esimese lause järele lisatakse järgmine lõik:

               „Juurdepääsuandmed –

               juurdepääsuandmed koosnevad reisirongijaamadele juurdepääsu andmetest, mida on vaja koguda, hallata ja vahetada, st reisirongijaamade näitajate ja seadmete kirjeldusest. Asjakohasel juhul on kõnealusele kirjeldusele lisatud teave jaama vastavuse kohta käesolevale KTKle.“;

               (2)7. peatüki punkti 7.2 alapunktile 7.2.1 lisatakse järgmised alapunktid:

               „7.2.1.1. Vara inventarinimestik – taristu

               7.2.1.1.1. Talitluslik ja tehniline ülesehitus

               Vara inventarinimestiku funktsioonid on järgmised:

               (1)juurdepääsu tõkestavate asjaolude kindlakstegemine;

               (2)kasutajatele praktilise teabe andmine;

               (3)järelevalve teostamine juurdepääsuvõimaluste tagamisel tehtud edusammude üle ja nende edusammude hindamine.

               Juurdepääsuandmete vahetamiseks kasutatava süsteemi ülesehitus on ette nähtud määrusega (EL) nr 454/2011 (reisijateveo telemaatiliste rakenduste KTK).

               Juurdepääsu andmete vormindamise ja vahetamise suhtes kohaldatakse järgmisi standardeid:

               (1)CEN/TS 16614-1:2014 – Ühistransport. Võrgu ja sõiduplaanide infovahetus (NeTEx). Osa 1: Teabevahetusvorming ühistranspordivõrgu topoloogia puhul
                  2014-05-14

               (2)EN 12896-1:2016 – Ühistransport. Võrdlusandmete mudel. Ühised mõisted (Transmodel)

               Konkreetse kasutusotstarbe puhul kasutatakse konkreetset ühtlustatud Transmodeli profiili, mis on esitatud O liite viite nr 1 all.

               7.2.1.1.2 Juurdepääsuandmete sisestamise ja enesehindamise eeskirjad

               Juurdepääsuandmete sisestamise ja enesehindamise eeskirjad on järgmised:

               (1)üksused, kes koguvad varaga seotud juurdepääsuandmeid, ei pea olema sõltumatud nende varade igapäevasest haldamisest;

               (2)juurdepääsuandmete esimese kogumise ajal võib pärast komisjoni rakendusmääruse (EL) …/...
                  1
                [[väljaannete talitus: lisage käesoleva muutmisakti number] jõustumist olla jaamade vastavuseks käesolevale KTK-le märgitud „hindamata“;

               (3)kui jaama või selle elemente täiustatakse või uuendatakse või teostatakse muu töö, mis on käesoleva KTK puhul ette nähtud riikliku rakenduskavaga, tuleb ajakohastada vastavaid juurdepääsuandmeid ja sh vajaduse korral vastavust käesolevale KTK-le;

               (4)vastavust käesolevale KTK-le võib ajakohastada käesoleva KTK punkti 6.2.4 kohase vahesertifikaadi alusel;

               (5)seadmete töökorda ei ole vaja inventeerida.

               Komisjon teeb kättesaadavaks andmekogumisvahendi, mille kasutusviisi on kirjeldatud O liite viites nr 2 osutatud tehnilistes dokumentides.

               Kui on olemas struktuursed andmed ja neid saab muundada ühtlustatud profiilile vastavaks, võib need andmed pärast muundamist edastada. Olemasolevate juurdepääsuandmete muundamise meetod ja sideprotokoll on esitatud O liite viites nr 3 osutatud tehnilistes dokumentides.

               7.2.1.1.3 Andmete kasutamise eeskirjad

               ERSADi puhul:

               (1)Avalikkus pääseb andmetele ligi Euroopa Liidu Raudteeameti (ERA) hallatava avaliku veebisaidi kaudu:

               (2)registreerunud ametiasutustel on võimalik otsida kõiki juurdepääsuandmeid, mis on asjaomase liikmesriigi jaoks asjakohased;

               (3)komisjonil ja ametil on võimalik otsida kõiki juurdepääsuandmeid.

               Ameti hallatavat ERSADi andmebaasi ei ühendata teiste andmebaasidega.

               7.2.1.1.4 Kasutajate tagasiside haldamise eeskirjad

               Kasutajate tagasiside võib olla järgmises vormis:

               (1)institutsionaalne tagasiside kasutajate ühendustelt, sh puudega inimesi esindavatelt organisatsioonidelt; võib kasutada olemasolevaid struktuure, kui need hõlmavad puudega ja piiratud liikumisvõimega inimeste esindusorganisatsioonide esindajaid ja kajastavad olukorda asjakohasel tasemel, mitte tingimata riiklikul tasemel. Kasutajate tagasiside andmise kord peab olema selline, mis võimaldab kõnealuste organisatsioonide osalemist võrdsetel alustel;

               (2)üksikisikute tagasiside: veebisaidi külastajatele antakse võimalus anda teada konkreetse jaama juurdepääsuandmeid käsitlevast ebaõigest teabest ja neile saadetakse märkuse kättesaamise kohta kinnitus.

               Andmete kogumise, haldamise ja vahetamise eest vastutav(ad) üksus(ed) võtab (võtavad) mõlemat liiki kasutajate tagasisidet nõuetekohaselt arvesse.“;

               (3)lisatakse järgmine liide:

               „O liide. Tehniliste dokumentide loetelu

                        Viide nr

                        Nimetus

                        1

                        Jaamade kirjeldamiseks kasutatav konkreetne ühtlustatud profiil võrgu ja sõiduplaanide infovahetuse jaoks (NeTEx)

                        2

                        Andmekogumisvahendi kasutamise viisid

                        3

                        Olemasolevate juurdepääsuandmete muundamise meetod ja sh välisliidese ja sideprotokolli kirjeldus.

                     (1)

                        [Komisjoni rakendusmäärus (EL) .../..., millega muudetakse komisjoni määrust (EL) nr 1300/2014 seoses vara inventarinimestikuga, et teha kindlaks juurdepääsu tõkestavad asjaolud, teavitada kasutajaid, teostada järelevalvet juurdepääsuvõimaluste tagamisel tehtud edusammude üle ja hinnata neid edusamme, ELT xxx]


title: KOMISJONI RAKENDUSMÄÄRUS (EL) …/…, millega muudetakse komisjoni määrust (EL) nr 1305/2014 muudatuste juhtimise osas

text:
               KOMISJONI RAKENDUSMÄÄRUS (EL) …/…,

               16.5.2019,

               millega muudetakse komisjoni määrust (EL) nr 1305/2014 muudatuste juhtimise osas

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 11. mai 2016. aasta direktiivi (EL) 2016/797 Euroopa Liidu raudteesüsteemi koostalitluse kohta,
                  1
                eriti selle artikli 5 lõiget 11,

               ning arvestades järgmist:

               (1)Euroopa Parlamendi ja nõukogu määruse (EL) 2016/796
                  2
                artiklis 19 on sätestatud, et Euroopa Liidu Raudteeamet (edaspidi „amet“) annab komisjonile soovitusi koostalitluse tehniliste kirjelduste (edaspidi „KTKd“) ja nende läbivaatamise kohta kooskõlas direktiivi (EL) 2016/797 artikliga 5, ja tagab KTKde kohandamise tehnilisele progressile, turusuundumustele ja sotsiaalsetele nõuetele.

               (2)Komisjoni delegeeritud otsuse (EL) 2017/1474
                  3
                artikliga 13 on ette nähtud komisjoni määruse (EL) nr 1305/2014
                  4
                lisa punkti 7.2 muutmine, et täpsustada muudatuste juhtimise muudetud menetlust kaubaveoteenuste telemaatiliste seadmete KTK jaoks.

               (3)Määruse (EL) 2016/796 artikli 5 kohaselt moodustati töörühm, kelle ülesanne on koostada ettepanek võtta vastu soovitus kaubaveoteenuste telemaatiliste seadmete KTK punkti 7.2 muudatuste kohta.

               (4)20. aprillil 2018 esitas amet Euroopa Komisjonile soovituse komisjoni määruse (EL) nr 1305/2014 lisa punkti 7.2 läbivaatamise kohta.

               (5)Kaubaveoteenuste telemaatiliste seadmete KTKd käsitleva komisjoni määruse (EL) nr 1305/2014 lisa punkti 7.2 tuleks vastavalt muuta.

               (6)Kaubaveoteenuste telemaatiliste seadmete KTKs osutatud asjakohaste tehniliste dokumentide nimekirja tuleks ajakohastada.

               (7)Käesoleva määrusega ettenähtud meetmed on kooskõlas direktiivi (EL) 2016/797 artikli 51 lõike 1 alusel moodustatud komitee arvamusega,

               ON VASTU VÕTNUD KÄESOLEVA MÄÄRUSE:

               Artikkel 1

               Komisjoni määruse (EL) nr 1305/2014 lisa punkt 7.2 asendatakse käesoleva määruse 1. lisaga.

               Artikkel 2

               Komisjoni määruse (EL) nr 1305/2014 (kaubaveoteenuste telemaatiliste seadmete KTK) 1. liide asendatakse käesoleva määruse 2. lisa tekstiga.

               Artikkel 3

               Käesolev määrus jõustub kahekümnendal päeval pärast selle avaldamist Euroopa Liidu Teatajas.

               Käesolev määrus on tervikuna siduv ja vahetult kohaldatav kõikides liikmesriikides.

               Brüssel, 16.5.2019

                     Komisjoni nimel

                     president
                     Jean-Claude JUNCKER

                     (1)

                        ELT L 138, 26.5.2016, lk 44.

                     (2)

                        Euroopa Parlamendi ja nõukogu 11. mai 2016. aasta määrus (EL) 2016/796, mis käsitleb Euroopa Liidu Raudteeametit ja millega tunnistatakse kehtetuks määrus (EÜ) nr 881/2004 (ELT L 138, 26.5.2016, lk 1).

                     (3)

                        Komisjoni delegeeritud otsus (EL) 2017/1474, millega täiendatakse Euroopa Parlamendi ja nõukogu direktiivi (EL) 2016/797 seoses koostalitluse tehniliste kirjelduste koostamise, vastuvõtmise ja läbivaatamise konkreetsete eesmärkidega (ELT L 210, 15.8.2017, lk 5).

                     (4)

                        Komisjoni 11. detsembri 2014. aasta määrus (EL) nr 1305/2014, milles käsitletakse Euroopa Liidu raudteesüsteemi kaubaveoteenuste telemaatiliste seadmete koostalitluse tehnilist kirjeldust ja millega tunnistatakse kehtetuks määrus (EÜ) nr 62/2006 (ELT L 356, 12.12.2014, lk 438).

    ---documentbreak---

               1. LISA

               Komisjoni määruse (EL) nr 1305/2014 lisa punkt 7.2 asendatakse järgmisega:

               „7.2 Muudatuste juhtimine

               7.2.1. Muudatuste juhtimise protsess

               Tuleb välja töötada muudatuste juhtimise kord, et tagada muudatusega seotud kulude ja tulude nõuetekohane analüüs ning muudatuste kontrollitud rakendamine. Selle korra määrab kindlaks ja kehtestab ning seda toetab ja haldab Euroopa Raudteeagentuur ning see peab sisaldama järgmist:

               ·muudatuse põhjuseks olevate tehniliste piirangute andmed;

               ·avaldus selle kohta, kes vastutab muudatuse rakendamise menetluste eest;

               ·rakendatavate muudatuste kinnitamise kord;

               ·muudatuste juhtimise, avaldamise, ülemineku ja laiendamise poliitika;

               ·üksikasjalike kirjelduste haldamise ning nende kvaliteedi tagamise ja konfiguratsiooni haldamise vastutusalade kindlaksmääramine.

               Moodustatakse Euroopa Raudteeagentuuri, raudteesektori esindusasutuste ja liikmesriikide esindajatest koosnev muudatuste kontrollinõukogu. Osaliste sellise valikuga tagatakse tehtavate muudatuste käsitlemine perspektiivis ning nende mõju üldine hindamine. Tulevikus läheb muudatuste kontrollinõukogu Euroopa Raudteeagentuuri egiidi alla.

               7.2.2. Muudatuste juhtimise menetlus käesoleva määruse I liites loetletud dokumentide puhul

               Käesoleva määruse I liites loetletud dokumentide muutmise korra kehtestab Euroopa Raudteeagentuur vastavalt allpool esitatud tingimustele.

               1.Dokumente mõjutav muutmistaotlus esitatakse liikmesriikide või määruse (EL) 2016/796 artikli 38 lõike 4 määratlusele vastavate Euroopa tasandil tegutsevate raudteesektori esindusasutuste või TAF KTK juhtkomitee kaudu.

               2.Euroopa Raudteeagentuur kogub muutmistaotlused kokku ja säilitab need.

               3.Euroopa Raudteeagentuur esitab muutmistaotlused vastavale ERA töörühmale, kes hindab neid ja koostab ettepaneku, lisades sellele vajaduse korral ka majandusliku hinnangu.

               4.Seejärel esitab Euroopa Raudteeagentuur iga muutmistaotluse ja sellega seotud ettepaneku muudatuste kontrollinõukogule, kes muutmistaotluse kinnitab või kinnitamata jätab või selle arutamise edasi lükkab.

               5.Kui muutmistaotlust ei kinnitata, saadab Euroopa Raudteeagentuur taotlejale teabe tagasilükkamise põhjuse kohta või küsib taotlejalt muutmistaotluse kavandi kohta lisateavet.

               6.Kui muutmistaotlus kinnitatakse, muudetakse tehnilist dokumenti sellele vastavalt.

               7.Kui muutmistaotluse kinnitamise suhtes ei ole võimalik konsensust saavutada, esitab Euroopa Raudteeagentuur komisjonile I liites loetletud dokumentide ajakohastamist käsitleva soovituse, dokumendi uue versiooni kavandi, muutmistaotlused ja nende majandusliku hinnangu ning teeb kõnealused dokumendid nende veebisaitidel kättesaadavaks.

               8.Tehnilise dokumendi uus versioon ja kinnitatud muutmistaotlus tehakse kättesaadavaks Euroopa Raudteeagentuuri veebisaidil. Euroopa Raudteeagentuur jagab liikmesriikidele teavet direktiivi 2008/57/EÜ artikli 29 lõike 1 kohaselt moodustatud komitee vahendusel.

               9.Kui muutmistaotluse tõttu oleks vaja muuta TAF KTKd käsitlevat õigusakti, saadab Euroopa Raudteeagentuur Euroopa Komisjonile taotluse TAF KTK läbivaatamiseks ja/või Euroopa Raudteeagentuur taotluse tehnilise arvamuse saamiseks.

               Kui muutmiskord mõjutab aspekte, mida kasutatakse ühiselt TAP KTKs, tuleb muudatused optimaalse koostoime saavutamiseks teha nii, et oleks tagatud kooskõla TAP KTKga.“

               2. LISA

               Määruse (EL) nr 1305/2014 I liide asendatakse järgmisega:

               „I liide

               Tehniliste dokumentide loetelu

                        Nr

                        Viide

                        Pealkiri

                        1

                        ERA-TD-100

                        TAF KTK – LISA A.5: TAF KTK TEADETE ARVNÄITAJAD JA JÄRJESTUSE JOONISED

                        2

                        ERA-TD-101

                        Lisa D.2: liide A (vagunite/ILU reisi planeerimine)

                        3

                        ERA-TD-102

                        Lisa D.2: liide B – vaguni ja ühendveoüksuste kasutamise

                        andmebaas (WIMO)

                        4

                        ERA-TD-103

                        Lisa D.2: liide C – viitefailid

                        5

                        ERA-TD-104

                        Lisa D.2: liide E – ühine liides

                        6

                        ERA-TD-105

                        Lisa D.2: liide F – TAF KTK andmete ja teadete mudel

               “


title: KOMISJONI RAKENDUSMÄÄRUS (EL) …/…, millega muudetakse komisjoni määrust (EL) nr 454/2011 muudatuste juhtimise osas

text:
               KOMISJONI RAKENDUSMÄÄRUS (EL) …/…,

               16.5.2019,

               millega muudetakse komisjoni määrust (EL) nr 454/2011 muudatuste juhtimise osas

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 11. mai 2016. aasta direktiivi (EL) 2016/797 Euroopa Liidu raudteesüsteemi koostalitluse kohta,
                  1
                eriti selle artikli 5 lõiget 11,

               ning arvestades järgmist:

               (1)Euroopa Parlamendi ja nõukogu määruse (EL) 2016/796
                  2
                artiklis 19 on sätestatud, et Euroopa Liidu Raudteeamet (edaspidi „amet“) annab komisjonile soovitusi koostalitluse tehniliste kirjelduste (edaspidi „KTKd“) ja nende läbivaatamise kohta kooskõlas direktiivi (EL) 2016/797 artikliga 5, ja tagab KTKde kohandamise tehnilisele progressile, turusuundumustele ja sotsiaalsetele nõuetele.

               (2)Komisjoni delegeeritud otsuse (EL) 2017/1474
                  3
                artikliga 14 on ette nähtud komisjoni määruse (EL) nr 454/2011 I lisa punkti 7.5 muutmine, et täpsustada muudatuste juhtimise muudetud menetlust reisijateveoteenuste telemaatiliste rakenduste KTK jaoks.

               (3)Määruse (EL) 2016/796 artikli 5 kohaselt moodustati töörühm, kelle ülesanne on koostada ettepanek võtta vastu soovitus reisijateveoteenuste telemaatiliste rakenduste KTK punkti 7.5 muudatuste kohta.

               (4)20. aprillil 2018 esitas amet Euroopa Komisjonile soovituse määruse (EL) nr 454/2011 (reisijateveoteenuste telemaatiliste rakenduste KTK) punkti 7.5 läbivaatamise kohta.

               (5)Reisijateveoteenuste telemaatiliste rakenduste KTKd käsitleva komisjoni määruse (EL) nr 454/2011
                  4
                I lisa punkti 7.5 tuleks vastavalt muuta.

               (6)Reisijateveoteenuste telemaatiliste rakenduste KTKs osutatud asjakohaste tehniliste dokumentide nimekirja tuleks ajakohastada.

               (7)Käesoleva määrusega ettenähtud meetmed on kooskõlas direktiivi (EL) 2016/797 artikli 51 lõike 1 alusel moodustatud komitee arvamusega,

               ON VASTU VÕTNUD KÄESOLEVA MÄÄRUSE:

               Artikkel 1

               Komisjoni määruse (EL) nr 454/2011 I lisa punkt 7.5 asendatakse käesoleva määruse 1. lisa tekstiga.

               Artikkel 2

               Komisjoni määruse (EL) nr 454/2011 III lisa asendatakse käesoleva määruse 2. lisa tekstiga.

               Artikkel 3

               Käesolev määrus jõustub kahekümnendal päeval pärast selle avaldamist Euroopa Liidu Teatajas.

               Käesolev määrus on tervikuna siduv ja vahetult kohaldatav kõikides liikmesriikides.

               Brüssel, 16.5.2019

                     Komisjoni nimel

                     president
                     Jean-Claude JUNCKER

                     (1)

                        ELT L 138, 26.5.2016, lk 44.

                     (2)

                        Euroopa Parlamendi ja nõukogu 11. mai 2016. aasta määrus (EL) 2016/796, mis käsitleb Euroopa Liidu Raudteeametit ja millega tunnistatakse kehtetuks määrus (EÜ) nr 881/2004 (ELT L 138, 26.5.2016, lk 1).

                     (3)

                        Komisjoni 8. juuni 2017. aasta delegeeritud otsus (EL) 2017/1474, millega täiendatakse Euroopa Parlamendi ja nõukogu direktiivi (EL) 2016/797 seoses koostalitluse tehniliste kirjelduste koostamise, vastuvõtmise ja läbivaatamise konkreetsete eesmärkidega (ELT L 210, 15.8.2017, lk 5).

                     (4)

                        Komisjoni 5. mai 2011. aasta määrus (EL) nr 454/2011 üleeuroopalise raudteesüsteemi allsüsteemi „reisijateveoteenuste telemaatilised rakendused“ koostalitluse tehnilise kirjelduse kohta ( ELT L 123, 12.5.2011, lk 11).

    ---documentbreak---

               1. LISA

               Komisjoni määruse (EL) nr 454/2011 I lisa punkt 7.5 asendatakse järgmisega:

               „7.5 Muudatuste juhtimine

               7.5.1. Muudatuste juhtimise protsess

               Tuleb välja töötada muudatuste juhtimise kord, et tagada muudatusega seotud kulude ja tulude nõuetekohane analüüs ning muudatuste kontrollitud rakendamine. Selle korra määrab kindlaks ja kehtestab ning seda toetab ja haldab Euroopa Raudteeagentuur ning see peab sisaldama järgmist:

               ·muudatuse põhjuseks olevate tehniliste piirangute andmed;

               ·avaldus selle kohta, kes vastutab muudatuse rakendamise menetluste eest;

               ·rakendatavate muudatuste kinnitamise kord;

               ·muudatuste juhtimise, avaldamise, ülemineku ja laiendamise poliitika;

               ·üksikasjalike kirjelduste haldamise ning nende kvaliteedi tagamise ja konfiguratsiooni haldamise vastutusalade kindlaksmääramine.

               Muudatuste kontrollinõukogusse peavad kuuluma Euroopa Raudteeagentuur, raudteesektori esindusasutused, piletimüüja ja reisijate esindajad ning liikmesriigid. Osaliste sellise valikuga tagatakse tehtavate muudatuste käsitlemine perspektiivis ning nende mõju üldine hindamine. Tulevikus läheb muudatuste kontrollinõukogu Euroopa Raudteeagentuuri egiidi alla.

               7.5.2. Muudatuste juhtimise menetlus käesoleva määruse III liites loetletud dokumentide puhul

               Käesoleva määruse III liites loetletud dokumentide muutmise korra kehtestab Euroopa Raudteeagentuur vastavalt allpool esitatud tingimustele.

               1.Dokumente mõjutav muutmistaotlus esitatakse liikmesriikide või määruse (EL) 2016/796 artikli 38 lõike 4 määratlusele vastavate Euroopa tasandil tegutsevate raudteesektori esindusasutuste või piletimüüjate esindaja või Rahvusvahelise Raudteeliidu (UIC) (kui tegemist on UIC koostatud kirjeldustega seotud vigade parandamisega) või reisijateveoteenuste telemaatiliste rakenduste koostalitluse tehnilise kirjelduse juhtkomitee kaudu.

               2.Euroopa Raudteeagentuur kogub muutmistaotlused kokku ja säilitab need.

               3.Euroopa Raudteeagentuur esitab muutmistaotlused vastavale ERA töörühmale, kes hindab neid ja koostab ettepaneku, lisades sellele vajaduse korral ka majandusliku hinnangu.

               4.Seejärel esitab Euroopa Raudteeagentuur iga muutmistaotluse ja sellega seotud ettepaneku muudatuste kontrollinõukogule, kes muutmistaotluse kinnitab või kinnitamata jätab või selle arutamise edasi lükkab.

               5.Kui muutmistaotlust ei kinnitata, saadab Euroopa Raudteeagentuur taotlejale teabe tagasilükkamise põhjuse kohta või küsib taotlejalt muutmistaotluse kavandi kohta lisateavet.

               6.Kui muutmistaotlus kinnitatakse, muudetakse tehnilist dokumenti sellele vastavalt.

               7.Kui muutmistaotluse kinnitamise suhtes ei ole võimalik konsensust saavutada, esitab Euroopa Raudteeagentuur komisjonile III liites loetletud dokumentide ajakohastamist käsitleva soovituse, dokumendi uue versiooni kavandi, muutmistaotlused ja nende majandusliku hinnangu ning teeb kõnealused dokumendid oma veebisaidil kättesaadavaks.

               8.Tehnilise dokumendi uus versioon ja kinnitatud muutmistaotlus tehakse kättesaadavaks Euroopa Raudteeagentuuri veebisaidil. Euroopa Raudteeagentuur jagab liikmesriikidele teavet direktiivi 2008/57/EÜ artikli 29 lõike 1 kohaselt moodustatud komitee vahendusel.

               9.Kui muutmistaotluse tõttu oleks vaja muuta reisijateveoteenuste telemaatiliste rakenduste koostalitluse tehnilist kirjeldust, saadab Euroopa Raudteeagentuur Euroopa Komisjonile taotluse reisijateveoteenuste telemaatiliste rakenduste koostalitluse tehnilise kirjelduse läbivaatamiseks ja/või Euroopa Raudteeagentuurile taotluse tehnilise arvamuse saamiseks.

               Kui muudatused mõjutavad elemente, mida kasutatakse ühiselt kaubaveoteenuste telemaatiliste seadmete koostalitluse tehnilise kirjeldusega, tuleb muudatused teha nii, et tagada kooskõla kaubaveoteenuste telemaatiliste seadmete koostalitluse tehnilise kirjeldusega, et saavutada optimaalne sünergia.“

               2. LISA

               Määruse (EL) nr 454/2011 III lisa asendatakse järgmisega:

               „III lisa

               Tehniliste dokumentide nimekiri

                        Nr

                        Viide

                        Pealkiri

                        1

                        B.1

                        Rahvusvaheliseks müügiks või välisriigis müümiseks kasutatavate tariifiandmete arvutis koostamine ja nende andmete vahetamine – broneeringuta piletid

                        2

                        B.2

                        Rahvusvaheliseks müügiks ja välisriigis müümiseks kasutatavate tariifiandmete arvutis koostamine ja nende andmete vahetamine – broneeringuga piletid (IRT)

                        3

                        B.3

                        Rahvusvaheliseks müügiks või välisriigis müümiseks kasutatavate andmete arvutis koostamine ja nende andmete vahetamine – eripakkumised

                        4

                        B.4

                        Sõiduplaaniandmete vahetamiseks kasutatavate EDIFACT-sõnumite rakendusjuhend

                        5

                        B.5

                        Istmete/magamiskohtade elektrooniline broneerimine ja reisidokumentide elektrooniline koostamine – sõnumite vahetamine

                        6

                        B.6

                        Istmete/magamiskohtade elektrooniline broneerimine ja veodokumentide elektrooniline koostamine (RCT2 standardid)

                        7

                        B.7

                        Kodus prinditav rahvusvaheline raudteepilet

                        8

                        B.8

                        Raudteeveo-ettevõtjate, raudteeinfrastruktuuri-ettevõtjate ja muude raudteetranspordi ahelas osalevate ettevõtjate standardsed arvkoodid

                        9

                        B.9

                        Asukohtade standardsed arvkoodid

                        10

                        B.10

                        Piiratud liikumisvõimega isikute abistamise teenuse elektrooniline broneerimine – sõnumite vahetamine

                        12

                        B.30

                        Skeem – reisijateveo telemaatiliste rakenduste KTK kohaseks raudteeveo-ettevõtjate/raudteeinfrastruktuuri-ettevõtjate teabevahetuseks vajalike sõnumite/andmekogumite kataloog

               “